7 की हालत गंभीर, पुलिस ने इलाका सील किया
Paris Building Fire Accident News;  फ्रांस की राजधानी पेरिस में लेफ्ट बैंक की एक बिल्डिंग में बुधवार को आग लग गई। इस हादसे में 16 लोग झुलस गए, जिनमें 7 की हालत गंभीर है।
फ्रांस की राजधानी पेरिस में लेफ्ट बैंक की एक बिल्डिंग में बुधवार को आग लग गई। इस हादसे में 16 लोग झुलस गए, जिनमें 7 की हालत गंभीर है। जानकारी मिलते ही दमकल की गाड़ियां मौके पर पहुंची और आग बुझाने की कोशिश में लगी है।
पुलिस ने इलाके को सील कर दिया गया है। शुरुआती जानकारी के मुताबिक आग गैस लीक होने की वजह से लगी है।
बिल्डिंग का एक हिस्सा ढह गया
पेरिस पुलिस के प्रमुख लॉरेंट नुनेज ने बताया कि आग लगने की वजह से बिल्डिंग का एक हिस्सा ढह गया। आग पर काबू पा लिया गया है, लेकिन अभी आग बुझ नहीं पाई है। अभी दमकल की टीम यह पता चलाने की कोशिश कर रही है कि मलबे में कोई दबा है या नहीं।
पेरिस पुलिस की प्रवक्ता लुबना अट्टा ने कहा कि आग लगने की वजह क्या है, अभी इस बारे में कुछ भी कहना जल्दबाजी होगी। कुछ रिपोर्ट्स में गैस लीक होने से आग लगने की बात कही जा रही है। हालांकि, इसकी पुष्टि नहीं हुई है।
आग लगने की घटना से जुड़े कई वीडियो सोशल मीडिया पर वायरल हो रहा है। अकील नाम के एक स्टूडेंट ने सोशल मीडिया पर वीडियो शेयर किया है। उसने बताया कि घटना के वक्त वह 100 मीटर दूर की बिल्डिंग में था।
अकील ने बताया- मैं खिड़की पर बैठा था, तभी जोरदार धमाका हुआ और मैं खिड़की से 2 मीटर दूर जाकर गिरा। फिर हम बिल्डिंग से उतरकर नीचे आ गए, तब हमें पास की इमारत में आग की लपटें दिखीं। पुलिस की मदद से हम जल्दी वहां से निकल गए।